Westinghouse Electric

Westinghouse Electric foi unha empresa norteamericana pioneira no sector eléctrico fundada en 1886 por George Westinghouse. A empresa foi mercada por CBS en 1995 e pasou a chamarse CBS Corporation en 1997. 

A empresa foi pioneira na produción eléctrica con corrente alterna, distribución eléctrica de alta tensión con patentes de Nikola Tesla e deu a coñecer a tecnoloxía da iluminación en Great Barrington, Massachusetts.

Westinghouse fabricou o primeiro motor de aviación a reacción norteamericano pero fracasou no proxecto J40. Isto fixo perder unha década á Armada dos EE.UU, e tivo que abandonar a fabricación de reactores para aviación nos anos 1950.

 Historia 
miniatura|George Westinghouse.

 Anos 1880 
Anos iniciais
 1886 Fundación de Westinghouse Electric Company
 1889 Renomeada como Westinghouse Electric & Manufacturing Company

 Anos 1890 
Pioneira na corrente alterna
 1888 Invención dun contador eléctrico de indución para corrente alterna por Oliver B. Shallenberger.
 1891 Fabricación do primeiro sistema comercial de corrente alterna (Planta de xeración eléctrica de Ames, Estados Unidos)
 1893 Proporciona electricidade e iluminación para a World's Columbian Exposition e xeradores para Gettysburg Electric Railway.
 1895 Instala xeradores hidroeléctricos de CA na Adams Power Plant, cataratas do Niágara para subministrar electricidade a Buffalo, Nova York (rematada en 1896).
 1899 Funda a British Westinghouse Electric and Manufacturing Company.

 1900 a 1920 
Crecemento e cambio
 1901 Adquire Bryant Electric Company de Bridgeport, Connecticut, que continúa operando como unha filial.
 1909 Introduce no mercado a bombilla de filamento continuo de tungsteno; George Westinghouse é expulsado da empresa durante a reorganización despois da bancarrota da empresa.
 1914 Merca Copeman Electric Stove Company de Flint, Míchigan de Lloyd Groff Copeman, a empresa transládase a Mansfield, Ohio e entra no mercado do fogar (vendido en 1974 a White Consolidated Industries).
 1915 Inicia o negocio New England Westinghouse Company. O primeiro produto é o rifle Mosin-Nagant para o exército do tsar.
 1916 A British Westinghouse é mercada por un grupo de empresas británico, pasando a ser Metropolitan-Vickers.
 1921 Merca Pittsburg High Voltage Insulator Company.
 Anos 1920 entra na industria da radio, coas estacións KDKA en Pittsburgh, Pensilvania e WBZ en Massachusetts.

 1930 a 1940 
 1932 Anuncia o rectificador Ignitron de arco de mercurio.
 1934 Abre a sede Home of Tomorrow (fogar do mañá) en Mansfield, Ohio, para amosar as aplicacións Westinghouse do fogar.
 1935 Completa a fundición de aceiro en continuo máis grande do mundo para Ford Motor Company, Dearborn, Míchigan.
 Anos 1930 Crea o xerador magnetohidrodinámico.
 1937 Constrúe o primeiro acelerador industrial de átomos Van de Graaff con 5 MeV para romper átomos.
 Anos 1940 Entra no sector aeronáutico co rádar (o sector da electrónica militar foi vendido en 1996), motores a reacción, e iluminación de aeroportos, faise subministrador do exército americano producindo plástico para os cascos M1.
 1941 Despois de anos de oposición aos sindicatos e á National Labor Relations Act, asina un acordo laboral coa United Electrical, Radio and Machine Workers of America despois da sentenza da Corte Suprema dos Estados Unidos que o obriga a cumprir a lei.
 1943 Merca a Kentucky-Radio Corporation (Ken-Rad) en Owensboro, Kentucky de Roy Burlew por 35 000 accións da Westinghouse valoradas en 1,6 millóns de dólares.
 1945 Troca o nome por Westinghouse Electric Corporation, e constrúe o seu primeiro ascensor eléctrico. Créase a Westinghouse Aviation Gas Turbine Division.

 1950 a 1970 
Entra no negocio financeiro: Westinghouse Credit Corporation

 1954 Abandona o negocio ferroviario (locomotoras e transporte).
 1955 Fracasa o motor Westinghouse J40 deixando en terra tódolos avións F3H. Tódolos demais avións que o empregan deben cambiar a outros motores. Westinghouse é obrigada a saír do negocio dos motores de aviación.
 Anos 1960 Merca ThermoKing, inviste no transporte público (vendido en 1988); adopta o eslogan publicitario "You Can Be Sure If It's Westinghouse" (Podes sentirte seguro se é Westinghouse) para o fogar.
 Anos 1970 Vende a súa liña branca a White Consolidated Industries que pasa a chamarse: White-Westinghouse. Crea o primeiro display AMLCD (active-matrix liquid crystal display) do mundo.
 1979 Abandona tódolos negocios relacionados co petróleo no Oriente Medio despois da Revolución iraniana.

 Anos 1980 
 1981 Adquire a división de televisión por cable de TelePrompter (vendida en 1985).
 1982 Adquire o fabricante de robots Unimation. Vende a división de alumeado público a Cooper Lighting.
 1983 Vende a súa división de iluminación a Philips.
 1988 Vende a división de ascensores e escaleiras mecánicas ao grupo Schindler.
 1988 Entra con Taiwan Electric nunha joint venture para fabricar motores eléctricos. Taiwan Electric merca o negocio e pasa a chamarse TECO Motor Company.
 1988 Troca Industrial and Government Tube Division a Imaging and Sensing Technologies Corporation.
 1988 Pecha a planta de East Pittsburgh, a cal fora a principal fábrica de Westinghouse.
 1989 Vende o negocio eléctrico a Asea Brown Boveri Group (ABB).

 1990 a 2000 
miniatura|dereita|Antiga sede en Broadway, Nova York
 1994 Vende o negocio de distribución eléctrica e control a Eaton Corporation por mil millóns de dólares.
 199x Separa o negocio das telecomunicacións da telefonía na Westinghouse Communications division.
 1995 Dirixida por Michael H. Jordan, merca a empresa CBS por 5.400 millóns de dólares.
 1996 Merca Infinity Broadcasting. Vende Westinghouse Electronic Systems, o negocio de defensa a Northrop Grumman por 3.000 millóns de dólares, creando Northrop Grumman Electronic Systems.
 1997 Vende a maioría do negocio non relacionado cos negocios da comunicación; pasa a chamarse CBS Corporation.
 1998 Vende o que lle queda dos sectores industriais e nuclear á BNFL, que o revende a Toshiba en 2006, quen segue a operar baixo o nome de Westinghouse Electric Company.
 1998 CBS Corporation crea unha nova subsidiaria chamada Westinghouse Electric Corporation que opera coa marca Westinghouse.
 1999 Véndese a Viacom, Inc.
 2006 Viacom escíndese en dúas empresas, a nova Viacom, e a vella pasa a Viacom CBS Corporation para revivir o nome de Westinghouse.
 2010 The Westinghouse Electric Company abriu novas oficinas centrais en Cranberry Township, Butler County, Pensilvania onde mantén o legado industrial do orixe de Westinghouse Electric Corp.

 Notas 

 Véxase tamén 
 Ligazóns externas 
 Timeline of Westinghouse historical events 
 "Who Killed Westinghouse?"  – 1997 Pittsburgh Post-Gazette article detailing Westinghouse's history and break-up 
 The Westinghouse Legacy Pittsburgh Technology Council 

Categoría:Empresas dos Estados Unidos de América
Categoría:Empresas eléctricas